b"\n_START_ARTICLE_\nHanna (pel\xc2\xb7l\xc3\xadcula)\n_START_SECTION_\nArgument\n_START_PARAGRAPH_\nHanna Heller (Saoirse Ronan) \xc3\xa9s una adolescent de 16 anys que ha viscut tota la seva vida a les regions m\xc3\xa9s remotes de Finl\xc3\xa0ndia amb el seu pare, Erik Heller (Eric Bana). Des de ben petita, Hanna ha estat entrenada per Erik per esdevenir una assassina. Mai no ha estat en contacte amb altres humans ni tampoc coneix les noves tecnologies. Nom\xc3\xa9s t\xc3\xa9 un objectiu al cap: matar a la Marissa Wiegler, la dona que va assassinar a la seva mare. Per\xc3\xb2, quan li arriba el moment d'aplicar els seus coneixements, Hanna coneix una fam\xc3\xadlia itinerant amb noia de la seva edat i descobreix el valor de l'amor i l'amistat.\n_START_SECTION_\nProducci\xc3\xb3\n_START_PARAGRAPH_\nLa pel\xc2\xb7l\xc3\xadcula va ser rodada a diferents llocs de Finl\xc3\xa0ndia, Marroc i Alemanya. Entre aquests, destaquen el Llac Kitka de Kuusamo al nord-est de Finl\xc3\xa0ndia i les ciutats d'Ouarzazate i Essaouira del Marroc. A Alemanya, l'equip cinematogr\xc3\xa0fic es va despla\xc3\xa7ar al poble de Bad T\xc3\xb6lz, a Spreepark que \xc3\xa9s un parc d'atraccions abandonat, i al carrer Reeperbahn d'Hamburg. Tot i aix\xc3\xad, la major part del rodatge va tenir lloc a l'Estudi Babelsberg de Berl\xc3\xadn._NEWLINE_Danny Boyle i Alfonso Cuar\xc3\xb3n van ser els primers directors cinematogr\xc3\xa0fics que van sonar a la premsa per dirigir aquesta hist\xc3\xb2ria. Al final per\xc3\xb2, i despr\xc3\xa9s que l'actriu Saoirse Ronan inst\xc3\xa9s als productors a considerar a Joe Wright, es va acabar confirmant que seria aquest el que se n'encarregaria. El seu objectiu va ser crear un thriller d'aventures combinat amb els elements foscos dels contes de fades."